kardosdrur/scandi-wiki huggingface dataset:
Faisal 2. af Irak

Faisal 2. (2. maj 1935 – 14. juli 1958) var konge i Irak indtil 1958, hvor han blev væltet ved 14. juli revolutionen.

Billedet af Faisal som 5-årig blev brugt af belgiske tegner Hergé som inspiration til figuren Abdallah i tegneserien Tintins oplevelser.

Eksterne henvisninger 

Konger af Irak
Myrdede regenter
Personer fra Bagdad
John Phillips (astronaut)

John Lynch Phillips (født 15. april 1951 i Fort Belvoir, Virginia) er en amerikansk astronaut og videnskabsmand.

Hans første rummission var med rumfærgen på STS-100 i 2001. Senere har han været besætningsmedlem på Den Internationale Rumstation 2005, hvor han opholdt sig i cirka 5 måneder, transporten til og fra rumstationen var med det russiske rumfartøj Sojuz.

John Phillips var, i en alder af 58, missionsspecialist på rumfærgeflyvningen STS-119 til Den Internationale Rumstation marts 2009.

Medaljer
NASA Space Flight Medal
NASA Distinguished Service Medal
The Gagarin Medal
The Komarov Diploma
Og mange flere....

Eksterne henvisninger 

 Biografi fra NASA 

Astronauter fra USA
Abdul Karim Qassim

Abdul Karim Qassim (arabisk: عبد الكريم قاسم `Abd al-Karīm Qāsim) (1914 – 9. februar 1963) var en nationalistisk irakisk officer som tog magten i Irak ved et militærkup 14. juli 1958 hvor kong Faisal blev styrtet. Qassim regerede Irak som premierminister indtil han selv blev styrtet og henrettet ved et nyt kup i 1963.

Militærfolk fra Irak
Schliersee

Schliersee kan henvise til
 Schliersee (sø) – en tysk sø
 Schliersee (kommune) – en tysk kommune ved søen. Hovedbyen Schliersee er også beskrevet i denne artikel
Waakirchen

Waakirchen er en kommune i Landkreis Miesbach i Regierungsbezirk Oberbayern i den tyske delstat Bayern.

Geografi 
Waakirchen ligger på en morænebakke mellem de tidligere Isar- og Tegernsee-gletsjere. Der er ud over Waakirchen, landsbyerne Hauserdörfl, Krottenthal, Marienstein, Piesenkam, Riedern og Schaftlach samt talrige mindre bebyggelser.

Waakirchen ligger ved B 472 mellem Bad Tölz (8 km) og Miesbach (12 km). Til Holzkirchen og Bundesautobahn 8 er der 16 km, til Tegernsee kun 5 km og til delstatshovedstaden München 48 km.

Eksterne henvisninger
Santi Cazorla

Santiago Cazorla González (født 13 December 1984) en spansk professionel fodboldspiller, der spiller for Qatar Stars League klubben Al Sadd.  Tidligere spansk landsholdspiller, Cazorla fungerer primært som en angribende midtbanespiller, men kan også spille som kantspiller, central midtbanespiller eller som en dybtliggende playmaker.

Landshold 
Cazorla står (pr. 10. august 2018) noteret for 77 kampe for Spaniens landshold, som han debuterede for den 31. maj 2008 i en venskabskamp mod Peru. Efterfølgende blev han af landstræner Luis Aragonés udtaget til EM i 2008. På trods af hans meget begrænsede landsholdserfaring blev han alligevel benyttet i fem af Spaniens seks kampe under turneringen, inklusive finalesejren over Tyskland.

Titler 
FA Cup
 2014 og 2015 med Arsenal

Community Shield
 2014 og 2015 med Arsenal

Toto Cuppen
 2004 med Villarreal CF

EM
 2008 og 2012 med Spanien

Eksterne henvisninger 

 Spillerinfo

Fodboldspillere fra Spanien
Fodboldspillere fra Villarreal CF
Fodboldspillere fra Recreativo de Huelva
Fodboldspillere fra Málaga CF
Fodboldspillere fra Arsenal F.C.
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Midtbanespillere (fodbold)
Warngau

Warngau er en kommune i Landkreis Miesbach i Regierungsbezirk Oberbayern i den tyske delstat Bayern.

Geografi 
Warngau ligger ved Alpernes nordlige udkant med udsigt over de nærliggende Bayerische Voralpen. kommunen ligger midt i landskabet Bayerisches Oberland, og mod øst rejser det skovklædte Taubenberg (med udsigtstårn) op i 900 meters højde, og området er en vigtig drikkevandsreserve for storbyområdet München.

Der er i kommunen, ud over Warngau 11 landsbyer:

Trafik 
Warngau ligger ved B 318, kun 7 km fra Holzkirchen og Bundesautobahn 8. Der er 37 km til München, til Bad Tölz 16 km, til Gmund am Tegernsee 10 km, til Miesbach 15 km og til Rosenheim 42 km.
Bayerische Oberlandbahn betjener Warngauer Banegård, med timedrift til München, Bad Tölz og Tegernsee. Der er busforbindelse til Holzkirchen og Gmund am Tegernsee.

Historie 

Oberwarngau er nævnt første gang i 804 og hørte i mange år under Kloster Tegernsee; Med forvaltningsreformen i Bayern i 1818 blev Warngau en selvstændig kommune.

I 1978 blev de den tidligere kommune Wall og en del af Gotzing indlemmet i Warngau.

Eksterne henvisninger
Dedikeret hosting service

Begrebet dedikeret hosting service eller it-hosting hentyder til, at en virksomhed eller organisation helt eller delvist lader driften af sine it-systemer outsource til en ekstern udbyder.

Ved it-hosting lejer virksomheden eller organisationen sig ind på en hostingvirksomheds servere, hvor alle programmer og data er placerede. Så når en bruger åbner sin computer og logger på serveren, er det ikke en server, der fysisk står ved virksomheden selv. Via en internetforbindelse og terminalsoftware logger brugeren sig på direkte hos it-hostingudbyderen.
 
De vigtigste fordele ved it-hosting er, at virksomheden ikke selv skal varetage den løbende drift og backup, ligesom de fleste udbydere tilbyder en fast udgift per tilsluttet bruger.
Ulemperne ved it-hosting kan være en oplevet langsommere svartid, ligesom det er nødvendigt at have adgang til Internettet for at være koblet til virksomhedens systemer.

I Danmark er flere udbydere af it-hosting samlet i Danish Cloud Community.

Informationsteknologi
Jonas L.A.

Jonas er titlen på en tv-serie med Jonas Brothers, der siden maj 2009 har været vist på Disney Channel. Den handler om Jonas-brødrene, der er stjerner og må leve et normalt liv, med skole og venner, hvilket kan give nogle problemer engang imellem.  Serien blev oprindeligt omtalt som J.O.N.A.S.

Skuespillere 
 Joseph Adam Jonas, Joe Jonas
 Nicholas Jerry Jonas, Nick Jonas
 Paul Kevin Jonas II, Kevin Jonas
 Franklin Nathanial Jonas, Frankie Jonas
 Chelsea Staub, Stella Malone
 Nicole Gale Anderson, Macy Misa
 John Ducey, Tom Jonas
 Rebecca Creskoff, Sandy Jonas

Episoder 
 1. Wrong Song:

Nick er forelsket. Og Joe og Kevin prøver at advare ham om at han er for hurtig over for Penny. Men Nick lytter ikke. Han skriver en sang til hende. Penny skal optræde og synger den sang for hendes kæreste. Nick bliver knust da han hører det. I mellemtiden er Stella i gang med et nyt prjoekt hun kalder "StellCro", som hun får Macy til at teste.

Gæstestjerne: Bridget Mendler som Penny
Sang: Give love a try(Nick Jonas Version)

 2. Groovie Movies:

Lucas brødrene genindspiller deres mors hjemmevideoer, efter at have ødelagt de originale

 3. Pizza Girl:

Kevin, Joe og Nick har forelsket sig i leveringspigen Maria fra Picarello's pizza, og de gør alt hvad de kan for at imponere hende. Men er det altid at det går lige godt?

Gæstestjerne: Scheana Marie Jancan som Maria(pizza girl)
Sang: Pizza Girl

 4. Keeping it real:

Når det er svært for de 3 brødre at lave normale pligter, når der hele tiden er fans, hvad gør man så? Der skal hårdere midler til.
 
Sang: Keep it real

 5. Band's best friend:

Joe's barndomsven Carl kommer på besøg, men udnytter dem på grund af deres popularitet. I mellemtiden er Stella rasende på Macy efter at hun har lånt hende penge til at købe en chip, der ligner Joe.

 6. Chasing the Dream:

Da drengene mister deres kor sang spørger Kevin Macy om hun vil synge kor.

Gæstestjerne: Nate Hartley som Carl Shue Schuster

Referencer

Eksterne henvisninger 
 

Amerikanske tv-serier fra 2000'erne
Amerikanske tv-serier fra 2010'erne
Ungdomsserier fra USA
Tv-programmer fra Disney Channel
Sergio García de la Fuente

Sergio García de la Fuente (født 9. juni 1983 i Barcelona, Spanien) er en spansk fodboldspiller, der spiller som midtbanespiller eller alternativt angriber hos La Liga-klubben RCD Espanyol i sin fødeby. Han har spillet for klubben siden 2010. Tidligere har han spillet for FC Barcelona, Levante UD, Real Zaragoza og Real Betis.

Landshold 
Sergio García står (pr. august 2010) noteret for to kampe for Spaniens landshold, som han debuterede for den 31. maj 2008 i en venskabskamp mod Peru. Efterfølgende blev han af landstræner Luis Aragonés udtaget til EM i 2008. Her var han med til at sikre spanierne europamesterskabet, selvom han kun opnåede spilletid i gruppekampen mod Grækenland.

Titler 
EM
 2008 med Spanien

Eksterne henvisninger 
 Spillerinfo 

Fodboldspillere fra Spanien
Fodboldspillere fra FC Barcelona
Fodboldspillere fra Levante UD
Fodboldspillere fra Real Zaragoza
Fodboldspillere fra Real Betis
Fodboldspillere fra RCD Espanyol
Personer fra Barcelona
Fodboldspillere fra FC Barcelona B
Deltagere ved det europæiske mesterskab i fodbold 2008
Kilden i Provence

Kilden i Provence (originaltitel Jean de Florette) er en fransk, historisk dramafilm fra 1986, instrueret af Claude Berri og med Yves Montand, Gérard Depardieu og Daniel Auteuil i hovedrollerne. Den er første del af en film i to dele. Anden del er Manon og kilden (originaltitel Manon des sources), der ligeledes er fra 1986. Begge film er baseret på romaner af Marcel Pagnol.

Filmen var den hidtil dyreste franske filmproduktion og har siden gjort meget for promoveringen af Provence som turistområde.

Filmen handler om pariseren Jean de Florette (Depardieu), der arver en gård i Provence og beslutter sig for at drive den. Det bliver en kamp med det nådesløse, sydfranske klima og den lokale storbonde Papet (Montand), der selv vil have gården og derfor med ufine midler forsøger at få byboen til at give op. Det lykkes ikke, og Papet må se til, at hans lille bedrag efterhånden får langt mere katastrofale konsekvenser, end han havde tænkt sig.

Eksterne henvisninger 
 

Franske film fra 1986
Dramafilm fra Frankrig
Film instrueret af Claude Berri
Heliport

En heliport (sammentrækning af helicopter og airport på engelsk) er en lufthavn udelukkende beregnet til helikoptere, med passagerterminal, flyveledelse, en eller flere helikopterlandingspladser, hangarer og radiobåker til automatisk landing i mørke eller i tåge.
 
En helikopterlandingsplads eller et helikopterdæk (: helipad) er et mindre område med hård belægning markeret med et stort "H", hvor helikoptere kan starte og lande. De findes på skibe, borerigge, bygninger, m.m. Udstyr til brandslukning, optankning og strømforsyning kan forefindes på en helikopterlandingsplads/helikopterdæk.

Grønlands Lufthavnsvæsen 
I Grønland skelnes der mellem tre typer af helikopterlandingspladser – heliporte ligger i trafikknudepunkter og/eller har mere udbyggede passagerfaciliteter end helistops, der blot kan være en sikret grusplads i en bygd, som benyttes til mellemlandinger mellem større steder. Helipads har man defineret som landingspladser, der benyttes ifm. charterflyvninger, fx til forskningsstationer, mineralefterforskning o.lign. Grønlands Lufthavne har ansvar for 6 heliporte, samt 40 helistop.

Eksterne henvisninger
Zyklon

Zyklon er et norsk black/dødsmetal-band dannet i 1998 af Samoth og Trym Torson kendt fra Emperor, sammen med medlemmer af Myrkskog. Deres stil er blevet betegnet som "moderne dødsmetal med black og industrial undertoner". Pr. oktober 2007 er bandet inaktivt.

Alle bandets sangtekster er skrevet af den tidligere Emperor-trommeslager Faust.

På trods af at Samoth tidilgere har været i et andet Emperor-sideprojekt kaldet Zyklon-B er de to bands ikke forbundne på nogen måde. Zyklon B var også navnet på en dødelig gas som blev brugt af det tredje rige under Holocaust, men ifølge Samoth er "Zyklon" et ordspil på ordet "syklon", som er norsk for "cyklon" og har intet at gøre med nazisme eller gasser.

Bandets hjemmeside er, meget lig Emperors hjemmeside, kaldt "zyklontribe.com", mens Emperors hjemmeside er kaldt "emperorhorde.com" ("tribe" er engelsk for "stamme").

Medlemmer 
 Secthdamon – vokal, bas (2001–)
 Samoth – guitar (2000–)
 Destructhor – guitar (2000–)
 Trym Torson – trommer (2000–)

Tidligere medlemmer 
 Daemon – vokal (2000–2001)

Diskografi

Studiealbum 
 2001: World ov Worms
 2003: Aeon
 2006: Disintegrate

Livealbum 
 2006: Storm Detonation Live

Ep'er 
 2003: Split med Red Harvest

Fodnoter

Eksterne links 

 Officiel hjemmeside
 
 Zyklon-interview med Samoth til The Lodge
 Eksklusivt tnterview med Trym Torson til The Lodge

Dødsmetalgrupper
Black metal-grupper
Metalgrupper fra Norge
Musikgrupper fra 1998
Lungehinden

Lungehinden (lat: Pleura) er en tynd, elastisk bindevævshinde, der ligger omkring hver lunge. Hinden består af to lag, det ene lag, pleura visceralis, beklæder lungernes overflade – også ind i spalterne mellem lungelapperne. Det andet lag, pleura parietalis, sidder fast på indersiden af brystkassens væg. Mellemrummet mellem de to lag af hinden hedder pleurahulen. Den smørende væske ,der altid findes her, har et lavere tryk end trykket i lungerne. Det betyder at væske i pleurahulen har en sugende kraft. Den suger derfor lungernes overflade ud mod brystkassens væg, mod diaphragma og mediastinum. Det er derfor undertrykket i pleurahulen, der forhindrer lungerne i at klappe sammen.

Åndedrætssystemet
Lunge
Oder-Neisse-linjen

Oder-Neisse-linjen eller Oder-Neisse-grænsen  er en grænse mellem Tyskland og Polen fra 1945, der for det meste løber langs floderne Oder og Neisse. Floderne danner grænsen mellem Tyskland og Polen.

Grænsen mellem Tyskland og Polen blev fastlagt, efter 2. verdenskrig, ved Potsdamkonferencen 2. august 1945 mellem de Allierede, dog med det forbehold, at grænsen skulle endeligt fastlægges ved en endelig fredsaftale. Omkring en fjerdedel af de tyske område indenfor 1937-grænserne kom dermed under midlertidig polsk eller sovjetisk administration. 

Kort efter DDR’s etablering 7. oktober 1949 anerkendte DDR i Görlitz en aftale den 6. juli 1950 om Oder-Neisse-linjen, men uden at anerkende en afståelse af Szczecin og Swinoujscie, der ligger vest for Oder. 
Vesttyskland anerkendte ikke Oder-Neisse-linjen før den 7. december 1970, hvor landet indgik  med Polen, dog med det forbehold, at den endelige aftale om Tysklands østgrænse først kunne fastlægges ved en endelig fredsaftale mellem de to tysklande og de fire allierede. 

Ved to plus fire-aftalen den 16. januar 1992 mellem på den ene side DDR og Vesttyskland og på den anden side USA, Rusland, Storbritannien og Frankrig, samt gennem den tysk-polske grænsetraktat af 14. november 1990 blev det forenede Tysklands østgrænse fastlagt som Oder-Neisse-grænsen.

Eksterne henvisninger 

Tysklands historie
Polens historie
Teatret Møllen

Teatret Møllen er et teater beliggende i Haderslev.
Teatret, der har eksisteret siden 1974, har status som egnsteater i Haderslev Kommune og Sønderjylland. Der spilles stationært på den gamle slotsvandmølle i Haderslev samt på teatre, i teaterforeninger, på skoler og kulturelle institutioner over hele Danmark samt på teaterfestivaler. Årligt har teatret omkring 120 forestillinger for børn og voksne på teatret i Haderslev samt på turné over hele landet.

Teatret Møllen har et fast ensemble bestående af skuespillerne Klaus Andersen, Connie Tronbjerg samt skuespiller og instruktør Ole Sørensen. Til dagligt ledes teatret af Nikolaj Mineka, der er uddannet på Skuespillerskolen ved Aarhus Teater i 2008. Nikolaj Mineka stiftede i 2010 Teateriet Apropos sammen med kollegaen Daniel Bevensee og har derefter været tilknyttet Teatret Svalegangen, hvor han var med til at etablere ekstrascenen Off the Record. I 2014 fik han posten som teaterchef på Teatret Møllen, der før dette blev ledet af teatrets dramaturgiat.

Plakaterne til Teatret Møllens forestillinger er skabt af Gitte Kath, der ligeledes har arbejdet på teatret som scenograf, instruktør og manuskriptforfatter fra 1974 til 2015. Gitte Kath har også været med i udlandet, hvor hun har engageret sig i den internationale plakatkunst - både som jurymedlem og som udøvende kunstner. Hun har stadigvæk tilknytning til Teatret Møllen i dag, hvor hun fortsat står for at lave plakaterne til teatrets forskellige forestillinger.

Teatersalen 
Teatret Møllens teatersal ligger på den øverste etage af den gamle vandmølle. Den er af black-box-typen, hvor der med en standardopstilling er plads til 79 tilskuere på publikumsopbygningen. Når scenografien tillader en stolerække på gulvet, er der plads til yderligere 14 tilskuere. Over trappehuset er der en repos, som normalt benyttes til teknik. Reposen er ikke centralt placeret, men der er overblik over hele spillefladen herfra.

Bestyrelse 

 Anette Petersen (formand)
 Simon Faber (næstformand), projektleder for Genforeningen 2020 og fhv. overborgmester i Flensborg
 Marianne Christiansen, biskop over Haderslev Stift
 Connie Tronbjerg (medarbejderrepræsentant)
 Henrik Rønnow, byrådsmedlem i Haderslev
 Kristian Rørbæk Thrane, kommunikationsansvarlig for Aarhus 2018 Europæisk Frivillighovedstad
 Lone Wessel, Teaterdirektør for Horsens Ny Teater

Ekstern henvisning 
 Teatret Møllens hjemmeside

Teatre i Danmark
Bygninger, konstruktioner og anlæg i Haderslev
Etableret i 1974
Fredede bygninger, konstruktioner og anlæg i Haderslev Kommune
Fredede teatre i Danmark
Kultur i Haderslev
Lluís Llach

Lluís Llach i Grande (født d. 7. maj 1948 i Girona) er en spansk sanger, fra en ny catalansk bølge kaldes "Nova Cançó".

Han begyndte at synge i 1960'erne i Girona og Barcelona, for at protestere imod Francos styre i Spanien, hvorfor han mest er kendt som protestsanger.

En af hans mest kendte sange på catalansk, L'Estaca (dansk: Knippelen), er oversat til adskillige sprog heriblandt spansk, engelsk, polsk m.fl.

Diskografi (uddrag) 
 Els èxits de Lluís Llach (1968)
 Ara i aquí (1970)
 Verges 50 (1980)
 I amb el somriure, la revolta (1982)
 Maremar (1985)
 Camp del Barça, 6 de Juliol de 1985 (1985)
 Un pont de mar blava (1993)
 Nu (1997)
 Temps de revoltes (2000)
 Poetes (2004)
 Verges 2007 (2007)

Eksterne henvisninger 
 

Sangere fra Spanien
Protestsangere
Personer fra Girona
Giftgas i 1. verdenskrig

Brugen af giftgas i 1. verdenskrig var en stor opdagelse inden for militæret. Giftgassen varierede fra kemikalier såsom tåregas og den noget farligere sennepsgas, over til dødelig typer som fosgen og klor. Den kemiske krigsførelse spillede en stor rolle i verdenskrigen. Det var dog begrænset, hvor mange der faktisk døde af gasangreb. Man anslår, at  4 % af det samlede antal faldne i kamp døde som følge af giftgas. Den forholdsvis lave procentdel skyldes, at man udviklede effektive modtræk og forholdsregler ved gasangreb. I de senere etaper af krigen steg brugen af gas, mens dens effektivitet faldt, fordi man blev bedre til at forsvare sig imod den. Først da tyskerne i april 1915 skiftede tåregas ud med klorgas ved Ypres, begyndte gasangrebene at give afgørende resultater.

Den omfattende brug af kemiske gasser bidrog til, at 1. verdenskrig af mange blev opfattet som "kemikerens krig".

Tilskadekomne 

Britiske tal fra 1916 angiver, at blandt soldater udsat for gasangreb, mistede 3 % livet, mens 2 % blev permanent invalide. Hele 70 % var raskmeldte inden for seks ugers behandling. Ofte var soldaterne psykisk mærket som følge af gasanbrebet, og gas blev opfattet som en af de største farer ved at ligge ved fronten.

I alt opgøres antallet af døde til 36.279, og det samlede antal af døde og tilskadekomne til 750.079 af Dieter Martinez i 1965.

Referencer

Se også 
 Gift
 Teknologi under 1. verdenskrig

Eksterne henvisninger 

 Kilder til anvendelse af giftgas under Første Verdenskrig på DenStoreKrig.ExCathedra.dk

1. verdenskrig
Gasser
Kemiske våben
Koichi Wakata

Koichi Wakata (若田 光一 Wakata Kōichi, født 1. august 1963 i Ōmiya, Saitama) er JAXA astronaut og har fløjet to rumfærge-flyvninger.

Koichi Wakata er udvalgt til at være flymaskinist på Den Internationale Rumstation besætning ISS Ekspedition 19 og transporteres dertil med rumfærge-flyvningen STS-119.

Eksterne henvisninger 
 Biografi fra NASA 

Astronauter fra Japan
Elihu B. Washburne

Elihu Benjamin Washburne (23. september 1816, Livermore, Maine – 23. oktober 1887, Chicago, Illinois) var en af syv brødre, som spillede en fremtrædende rolle ved etableringen af det republikanske parti. Han blev senere udenrigsminister i 1869.

Washburne, som boede i Galena, Illinois, repræsenterede det nordvestlige Illinois i Repræsentanternes Hus fra 1853 til 1869. Mens han sad i USAs Kongres, var han også medlem af den magtfulde Appropriations Committee (finansudvalg). 

Han var kendt for sit mod og mødte den tiltrædende præsident Abraham Lincoln ved dennes ankomst til Washington D.C. den 23. februar 1861. Der var frygt for et mordforsøg, og andre republikanske ledere var bange for at påtage sig dette hverv. Washburne havde sløret Lincolns rute ved personligt at afbryde telegraftrådene på afgørende punkter. 

Washburne tilhørte oprindeligt Whig-partiet, men blev tidligt medlem af Republikanerne og leder af de radikale Republikanere. Han var blandt de oprindelige fortalere for racelighed. Efter den amerikanske borgerkrig gik han ind for, at store plantager skulle deles op for at give frigivne slaver kompensation. 

Washburne var præsident Ulysses S. Grants udenrigsminister i tolv dage i marts 1869 (hvilket fortsat er det korteste nogen udenrigsminister har siddet). Derefter blev han ambassadør i Frankrig, hvor han fik indflydelse på fredsforhandlingerne efter den fransk-preussiske krig.

Washburne trak sig tilbage fra politik i 1876, selv om han blev nævnt som præsidentkandidat på det republikanske konvent i 1880 og 1884. Han flyttede til Chicago og fungerede som præsident for Chicago Historical Society fra 1884 til 1887.

Tre af Washburnes brødre (Cadwallader C. Washburn, William D. Washburn og Israel Washburn, Jr.) blev også politikere. Hans søn Hempstead Washburne var borgmester i Chicago fra 1891 til 1893.

Washburne Street i Chicago er opkaldt efter Elihu Washburne.

Referencer

Noter

Eksterne kilder 
 Online biografi over Washburne 
 Israel, Elihu and Cadwallader Washburn: A Chapter in American Biography 
 Elihu Washburne's Gravesite 

Diplomater fra USA
Udenrigsministre fra USA
Personer fra Maine
Medlemmer af Repræsentanternes Hus i USA
Johann Peter von Ingenhaeff

Johan Peter Ingenhaeff (Ingenhaven) (død februar 1717) var en tysk-dansk officer, generalmajor under Store Nordiske Krig og fader til Christopher Frederik Ingenhaeff.

Ingenhaeff hørte til en westfalsk adelsslægt, som dog skal være kommet her ind over
Lifland. 1683 trådte han i dansk tjeneste som premierløjtnant ved Passows nyhvervede regiment og kom ved dettes opløsning 1684 til Fodgarden. Han stod 1689-98 ved den bataljon, der kæmpede i Irland og Flandern, blev 1692 kaptajn og 1695 major. Ved landmilitsens oprettelse 1701 udnævntes han til oberst og chef for Ribe Stifts Regiment, hvor han snart vandt kongens særlige tilfredshed ved den dygtighed, hvormed han indeksercerede sine folk, ligesom han også optrådte med energi for at skaffe regimentet brugbart mandskab. 1710 udnævntes han til chef for jyske hvervede Regiment samt til brigader, 1711 til generalmajor. Samme år blev hans regiment anvendt til pestkordon omkring Helsingør, og Ingenhaeff optrådte her med sædvanlig omsigt og handlekraft.

I de følgende 5 år deltog han i krigen i Nordtyskland, hans regiment derimod først fra 1715, hvorefter det udmærkede sig ved Stralsund, på Rygen og ved Wismar. Da der 1716 påtænktes en landgang i Skåne, blev Ingenhaeff og hans regiment førte over til Sjælland, ved hvilken lejlighed Poul Vendelbo Løvenørn, der som generaladjudant ledede transporten, nævner, at han aldrig har set et regiment med så mange kvinder og så stort tros. Allerede i februar 1717 afgik Ingenhaeff ved døden og blev begravet i Egtved Kirke ved Kolding, i hvilken egn han ejede noget gods.

Han var gift med Øllegaard f. Rantzau, datter af oberst Christopher Frederik Rantzau af linjen Tralau. De havde foruden sønnen Christopher Frederik Ingenhaeff 2 døtre, den ene gift med feltmarskal Michael Numsen, den anden med generalmajor Niels Rosenkrantz Schack til Sneumgård ved Ribe. Her levede fru Øllegaard siden som opdragerinde for sin forældreløse dattersøn, den senere statsminister Joachim Otto Schack-Rathlou. Hun døde 2. januar 1759.

Kilder 
 Dansk Biografisk Leksikon

Militærfolk fra Tyskland
Generalmajorer fra Danmark
Godsejere fra Danmark
Personer i Dansk Biografisk Leksikon